આજે ગણેશ ચતુર્થીના દિવસે સવારથી જ શુભ મુહૂર્તમાં ગણપતિ બાપ્પાની ઠેર ઠેર ધામધૂમથી પધરામણી કરાવવામાં આવી છે. ગુજરાત ભરમાં લોકોએ ઢોલ નગારાના નાદ સાથે વિવિધ મુદ્રાના વિશાળકાય ગણેશજીની શેરીમાં અને ઘરમા પધરામણી કરાવી છે. ગુલાલની છોળો અને ઢોલ નગારાના નાદ સાથે અમદાવાદમાં આજે ઠેર ઠેર ગજાનન પધરાવવામાં આવ્યા હતા. તેમજ ગણેશજીને ગોળ, લાડવા, મોદકનો પ્રસાદ ધરાવવામાં આવ્યો હતો. તેમજ જાસૂદ અને કમળ તથા ધરોના શણગાર કરવામાં આવ્યા હતા.